# Búcs

### A Wikipédiából, a szabad lexikonból.

Búcs (szlovákul Búč) község Szlovákiában, a Nyitrai kerület Révkomáromi járásában. 2001-ben 1243 lakosából 1164 magyar és 79 szlovák volt.

## [szerkesztés] Fekvése

Révkomáromtól 28 km-re északkeletre fekszik.

## [szerkesztés] Története

A mai falu helyén a honfoglalás után valószínűleg Bulcsú vezér szállasterülete volt, a falu innen kapta nevét. Az egykori magyar szállásterület tényét a környező területek régészeti leletei is bizonyítják. A falut 1208-ben említik először, amikor birtokosa János esztergomi érsek a falut az esztergomi káptalannak adja. 1212-ben Bulchu néven említik. 1332-ben a pápai tizedjegyzékben Bulsou néven szerepel. A falu temploma már a 13. század elején állt. A mai faluház melletti dombon bencés kolostor volt egykor. 1311-ben a Csák Máté pártján álló Móricz bán fiai, Mihály és András a falut, mint az ellenséges esztergomi érsek birtokát feldúlták és felégették. Nem sokkal ezután azonban újjáépült. 1549-ben a falu a török hódoltság része lett, azonban a falu mind a káptalannak, mind a töröknek adózott. 1570-ben 20 házában 47 lakost számláltak. A reformáció terjedése következtében Búcs lakói is az új vallás hívei lettek. A török háborúk során a község többször is gazdát cserélt, míg végleg 1683-ban szabadult fel a török uralom alól. 1691-ben az első megyei tisztújító közgyűlés színhelye volt. 1755-ben 43 katolikus és 523 református lakosa volt. 1848-ig az esztergomi érsekséghez tartozott. 1910-ben 1584, túlnyomórészt magyar lakosa volt. A trianoni békeszerződésig Esztergom vármegye Párkányi járásához tartozott.

## [szerkesztés] Nevezetességei

- Református temploma 1784-ben épült klasszicista stílusban, tornya 1791-ben készült el. 1817-ben és 1911-ben bővítették és megújították.
- A katolikus hívek 1914-ben építették haranglábukat.
- A millenniumi emlékmű a faluház udvarán áll, 1899-ben emelték. közelében Petőfi Sándor 1998-ban felavatott szobra áll.
- Bulcsú vezér lovasszobrát 1997-ben állították.

## [szerkesztés] Külső hivatkozások

- Egy magyar nyelvű magánhonlap a településről, ahol további információkat találsz a faluról.
- Községinfó
- Búcs Szlovákia térképén
- Travelatlas.sk

A lap eredeti címe "http://hu.wikipedia.org../../../b/%C3%BA/c/B%C3%BAcs.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina